План-канспект карэкцыйнага занятку па фарміраванню эмацыянальна-валявой сферы (для вучняў 8 класа, ІІ аддз. дапам. школы)

***Тэма:*** **Мы і свет нашых эмоцый**

**Задачы:**

  -Развіваць эмацыянальную сферу дзяцей, развіваць здольнасці адчуваць і кантраляваць свае перажыванні, разумець эмацыянальны стан іншых людзей.

-Развіваць выразнасць мімікі.

- Удасканальваць уменні паказваць розныя эмацыянальныя станы

- Фарміраваць уменне працаваць па слоўнай інструкцыі педагога, уменне даводзіць пачатае да канца.

- Выхоўваць уменне працаваць у калектыве

***Абсталяванне***: маленькія люстэркі, піктаграмы мімікі і пантамімікі эмацыянальных станаў, наборы малюнкаў па тэме занятку

|  |  |  |
| --- | --- | --- |
| **Этапы** | **Задачы этапа** | **Змест работы** |
| Уводная частка | Настроіць на працу, стварыць камфортную псіхалагічную абстаноўку.  Паведаміць тэму, задачы і план занятку | Узаемнае прывітанне. Праслухванне песні “Усмешка”  *Падвядзенне дзяцей да ўспрымання тэмы занятку.*  Сёння мы з вамі будзем гаварыць аб эмоцыях, якія вам ўжо знаёмы. Мы сустрэнемся з радасцю і смуткам, са злосцю і здзіўленнем. Будзем вучыцца перадаваць эмацыянальны стан. Вызначым самую лепшую эмоцыю, якая дапамагае пераадольваць любыя перашкоды. |
| Асноўная частка | Замацаваць уменне паказваць радасць | **1. Практыкаванні, якія садзейнічаюць фарміраванню эмоцыі – радасць.**  **-** знайдзі піктаграму, якая абазначае радасць;  - паказванне эмоцыі «радасць» перад люстэркам;  - вызначэнне радасных выразаў на тварах людзей (работа з малюнкамі) |
| Замацаваць уменне паказваць злосць | **2. Практыкаванні, якія садзейнічаюць фарміраванню эмоцыі – злосць.**  **-** знайдзі піктаграму, якая абазначае злосць;  - паказванне эмоцыі «злосць» перад люстэркам;  - паказванне эмоцыі па сітуацыі:  Давайце поспрабуем пазлавацца:  - як дзіця, у якога не атрымліваецца малюнак (разглядванне і аналіз малюнка па тэме задання); |
| Замацаваць уменне паказваць смутак | **3. Практыкаванні, якія садзейнічаюць фарміраванню эмоцыі – смутак.**  Слуханне запісу шуму дажджу.  Які ў вас настрой, калі вы чуеце шум дажджу?  **-** знайдзі піктаграму, якая абазначае смутак;  - паказванне эмоцыі «смутак» перад люстэркам;  А вы ведаеце, як можна прагнаць сум? Тут нам дапаможа верш  Я ад суму не заплачу,  Павяду сябе іначай.  Каб нам суму не баяцца-  Трэба весела смяяцца!  Паказванне радасці на твары. |
| Замацаваць уменне паказваць мімікай эмацыянальны стан па сітуацыі | **Гульня на развіццё пантамімічных навыкаў «Калі б я быў…»**  А цяпер правядзем фізмінутку. Пакажыце з дапамогай рухаў і жэстаў  *розныя паходкі:*  -паходка змучанага чалавека,  -чалавека,які сустрэў добрага сябра,  -чалавека, якому ў бацінак папаў каменьчык;  *што я раблю:* гуляю ў мяч, збіраю кветкі, прычэсваюся.  Малайцы! З заданнем справіліся. |
| Удасканальваць уменне паказваць эмоцыі на піктаграмах, малюнках. | **Гульня “Лато настрою”**  Перад дзецьмі на ляжыць набор картак з выявай эмацыянальных станаў. Настаўнік называе які-небудзь эмацыянальны стан (радасць, смутак, здзіўленне, страх, злосць), дзеці знаходзяць яго ў сваіх наборах |
| Удасканальваць уменне распазнаваць эмацыянальны стан па міміцы з дапамогай разразных эмацыянальных профілей. | **Гульня «Сабяры і адгадай».**    Раздаюцца разразныя тварыкі, вучні складваюць і адгадваюць эмоцыі |
| Заключная частка | Падвядзенне вынікаў | Вы сёння вельмі добра папрацавалі. Якія эмоцыі вы ўспомнілі сёння? Скажыце, якая эмоцыя, які тварык вам больш за ўсё падабаецца? А ці можа жыццё скаладацца з адных толькі радасцей? Чаму?  Я жадаю, каб ў вашым жыцці было больш радасці і менш смутку. |